Ma erken moord op ‘vermiste’ seuntjieTauriq Jacobs ŉ Polisiewoordvoerder, ao. November Filander, sê Jacobs se ma het Saterdagaand erken dat sy haar seuntjie vermoor het nadat sy vroeër die dag in hegtenis geneem is. Jacobs se lykie is omstreeks 14:00 Saterdagmiddag in ŉ vlak graf by Laerskool Imperial in Beacon Valley gevind. Filander sê Jacobs se lykie is deur lede van ŉ buurtwag gevind. Jacobs is as vermis aangegee nadat hy Donderdagoggend laas by ŉ busstop in Mitchells Plain gesien is. Jacobs se 36-jarige ma sal na verwagting Dinsdag in die Mitchells Plain landdroshof verskyn op aanklagte van moord en verwaarlosing.